Tarttuvaa oksennus-ripulitautia sairastavien kosketusvarotoimet pitkäaikaishoidossa (esim. noro, astro, sapo, adeno, rota ja Clostridium difficile)

Tämä toimintaohje antaa ohjeet ympärivuorokautisesti toimiville yksiköille kuten vanhain-, palvelu-, ryhmä- ja hoivakodeille sekä terveyskeskusten pitkäaikaisvuodeosastoille kolmeen eri tilanteeseen: kosketusvarotoimien aloitus (tarkistuslista), päivittäinen käytännön toteutus (huonekortti) ja kosketusvarotoimien lopetus/siirto jatkohoitoon (tarkistuslista).

Oksennus-ripulitaudin tärkein leviämisreitti on kosketustartunta (uloste-käsi-suu). Noro-viruksen aiheuttama vatsatauti on yleisin hoitolaitoksissa epidemioita aiheuttava sairaus. Ensimmäisen tapauksen tunnistaminen on tärkeää epidemian torjunnan kannalta. Jos asukas on liikkuva eikä kykene noudattamaan varotoimia ja henkilökunta ei noudata kosketusvarotoimiohjeita, ovat yksikön sisäiset tartunnat mahdollisia.

**Jos epäilet asukkaalla tarttuvaa oksennus-ripulitautia:**

* Ota tarvittavat näytteet (ohjeistus näytteistä löytyy kosketusvarotoimien aloitus tarkistuslistalta). Jos yksikössä on jo tiedossa tunnistettuja norovirustapauksia, uusilta norovirusinfektioilta näyttävistä tapauksista ei tarvitse ottaa enää näytteitä.
* Rajoita asukkaan liikkuminen omaan huoneeseen
* Hoida asukas kosketusvarotoimin. Kosketusvarotoimet kestävät aina oireiden ajan ja vielä 2 vrk oireiden loppumisesta**.**

**Jos sairastunut asukas on useamman hengen huoneessa eikä häntä voida siirtää omaan huoneeseen:**

* Hoida sairastuneen asukkaan huonetoverit (altistuneet) myös kosketusvarotoimin (suojaimet tulee vaihtaa asukkaiden välissä)
* Rajoita myös huonetovereiden liikkumista yleisissä tiloissa
* Jos huoneessa ei ole omaa wc:tä, varaa heille oma erillinen wc

Jos epäilet yksikössänne vatsatautiepidemiaa, ota yhteyttä virka-aikana omaan aluehygieniahoitajaan tai Oysin infektioyksikköön p. 040 506 2094 (hygieniahoitajat). Infektioyksikkö antaa lisäohjeistukset epidemian leviämisen estämiseksi.

Epidemiaksi katsotaan, kun yksikössä todetaan useampia (kaksi tai enemmän) oksennus- ja ripulitautitapauksia. Tapauksia ilmenee usein asukkaiden lisäksi myös hoitohenkilökunnalla. Epidemia tilanteissa on syytä seurata asukkaiden ja henkilökunnan sairastumisia oksennus- ja ripulitautiin. Tämän ohjeen lopusta löydät seurantakaavakkeen, johon voit merkitä sairastumiset.

**Kosketusvarotoimien aloitus** (tarkistuslista)**:**

|  |  |  |
| --- | --- | --- |
| **Asukashuone** | Paras vaihtoehto olisi oma huone, jossa oma WC ja suihku tai yhteisten pesutilojen käyttö viimeisenä. Jos huoneessa ei ole WC:tä, varaa asukkaalle oma WC. |  |
| **Oireisen asukkaan näytteiden ottaminen** | * Ulosteesta F-MikrNho (8905)

- Muut näytteet otetaan hoitavan lääkärin harkinnan mukaan- **Oireiden loputtua ei kontrollinäytteitä oteta** |  |
| **Laborotorinäytteiden otossa huomioitavaa** | * Huonekohtaiset näytteenottovälineet
* Verinäyteputket laitetaan kaarimaljalle, ei lasketa asukkaan vuoteeseen eikä pöydälle. Pyyhi näyteputket denaturoidulla alkoholilla ja liimaa näytetarrat. Vie pelkät näyteputket huoneen ulkopuolelle.
* Uloste ja virtsanäytteet voidaan käsitellä huuuhteluhuoneessa.
 |  |
| **Huoneen varustelu** | Varaa tarvittavat suojaimet: tehdaspuhtaat suojakäsineet ja suojatakki/hihallinen suojaesiliina sekä kirurginen suu-nenäsuojus ja suojalasit tai vaihtoehtoisesti visiirimaski. |  |
| Varaa asukaskohtaiset hoito-, tutkimus- ja apuvälineet (ensisijaisesti kertakäyttöiset). |  |
| Laita oveen merkintä: *”Vierailijat ottakaa yhteyttä hoitohenkilökuntaan ennen huoneeseen menoa”.*  |  |
| Laita  *”Tarttuvaa oksennus-ripulitautia sairastavan asukkaan hoidon päivittäinen hoidon toteutus” -*huonekortti helposti henkilökunnansaataville, esim. asukashuoneen kaappiin tai huoneen ulkopuolella välinekärryyn.  |  |
| Varaa huonekohtaiset siivousvälineet, pyykki- ja jäteastiat (riittävän suuret). |  |
| Varaa eritetahradesinfektioaine **kloori 5000 ppm**.  |  |
| **Tiedottaminen** | Laita merkintä varotoimista asukkaan hoitosuunnitelmaan.Tiedota kosketusvarotoimista asukkaan hoitoon osallistuvia.  |  |
| **Asukkaan ohjaus** | Kerro varotoimiin liittyvistä järjestelyistä, tarkoituksesta ja kestosta sekä ohjaa käsien desinfektio, avusta tarvittaessa asukasta käsien desinfektiossa.Anna asukkaalle *”Tarttuvaa oksennus-ripulitautia sairastava potilas”* -ohje. [Linkki ohjeeseen](https://www.ppshp.fi/dokumentit/_layouts/15/WopiFrame.aspx?sourcedoc=%7BF4E9A432-EBE8-4E77-BB7A-BFB3F557CC21%7D&file=Tarttuvaa%20oksennus-ripulitautia%20sairastava%20potilas.docx&action=default&DefaultItemOpen=1)  **Asukas ei saa liikkua yleisissä tiloissa epidemian leviämisen ehkäisemiseksi.**  |  |

**Tarttuvaa oksennus-ripulitautia sairastavan asukkaan hoidon päivittäinen käytännön toteutus**  (huonekortti)

|  |  |
| --- | --- |
| **Käsihuuhteen käyttö** | Asukkaan huoneeseen mennessä ja sieltä poistuessa. Ennen suojakäsineiden ja muiden suojainten pukemista ja niiden riisumisen jälkeen.**Desinfioi kädet ja vaihda suojakäsineet**: ennen aseptisia toimenpiteitä, hoitotoimenpiteiden välissä ja eritteiden käsittelyn jälkeen. Ota huoneen kaapeista tarvittavat hoitovälineet desinfioiduin käsin. |
| **Suojaimet**(kertakäyttöiset) | **Pue tehdaspuhtaat suojakäsineet ja suojatakki/hihallinen suojaesiliina**: Aina, kun olet kosketuksessa asukkaaseen ja hänen lähiympäristöön.Käytä muita suojaimia (kirurginen suu-nenäsuojus ja suojalasit tai vaihtoehtoisesti visiirimaski), jos vaara roiskeista. |
| **Suojainten pukeminen**  | Pue suojatakki asukashuoneen ulkopuolella tai huoneessa. Pue suojakäsineet asukkaan huoneessa.  |
| **Suojainten riisuminen** | Riisu suojaimet asukashuoneessa suoraan roskiin.**Suojainten riisumisjärjestys:** 1. suojakäsineet, 2. suojatakki,3. käsien desinfektio,4.(suojalasit ja kirurginen suu-nenäsuojus/visiirimaski),5. käsien desinfektio |
| **Ruokailu** | Omassa huoneessa.Tavalliset ruokailuvälineet, ruokatarjottimen palautus ja pesu normaalisti muiden astioiden kanssa. |
| **Kirjat yms.** | Yksikön yhteisiä kirjoja yms. **ei voi** viedä asukkaan huoneeseen. |
| **Päivittäinen siivous** | Käytä samaa suojavaatetusta kuin yksikön henkilökunta.Pyyhi huoneen kosketuspinnat, WC- ja pesutilat kloorilla 1000ppm. **Oksennus- ja ripuliepidemiatilanteessa** siivoa oireisten asukashuoneiden ja vessojen kosketuspinnat päivittäin peroksygeenillä esim. 2% Oxy+®:lla tai 3,5% Oxivir plussalla (Clostridium difficile Oxivir 15%). Yhteiskäytössä olevien vessojen ja yhteisten tilojen kosketuspinnat siivoa kaksi kertaa vuorokaudessa edellä mainituilla desinfektioaineilla. |
| **Eritetahran poisto** | **Kloori 5000ppm.** **Epidemian** yhteydessä kaksivaiheiseen eritetahradesinfektioon voit käyttää myös 2% Oxy+® tai 3,5% Oxivir plussaa (Clostridium difficile Oxivir 15%).  |
| **Likapyykki** | Pese pyykki erillispyykkinä normaaliin tapaan. |
| **Vierailijat** | Ohjaa vierailijoille käsien desinfektio. Vierailuja on syytä välttää, jos lähipiirissä on tiedossa oksennus-ripulitautia. |

**Kosketusvarotoimien lopetus/ siirto jatkohoitoon**

|  |  |  |
| --- | --- | --- |
| **Hoito-, tutkimus- ja apuvälineiden huolto** | Puhdista ja desinfioi asukkaan monikäyttöiset välineet ensisijaisesti huuhtelu- ja desinfiointikoneessa (deko), jos mahdollista. Muussa tapauksessa pyyhi väline kloorilla 1000ppm, jos väline kestää kloorin. Jos väline ei kestä klooria, pyyhi se pesevällä pintadesinfektioaineella. |  |
| **Siivous** | Käytä samaa suojavaatetusta kuin yksikön henkilökunta.Pyyhi huoneen kosketuspinnat, WC- ja pesutilat **kloorilla 1000ppm**.Vaihda huoneen mahdolliset ikkunan sivuverhot. |  |
| **Vuodevaatteet** | Laita peitto, tyynyt ja lakanat sekä vaahtomuovipatjan monikäyttöinen suoja suoraan huoneessa pyykkisäkkiin. Jos patjassa hygieniasuoja, pyyhi se kloorilla 1000ppm, tarvittaessa hygieniasuoja laitetaan pestäväksi. Pese pyykki erillispyykkinä normaaliin tapaan. |  |
| **Tiedottaminen** | Tiedota jatkohoitopaikkaa, mikäli asukkaan kosketusvarotoimet vielä jatkuvat. |  |
| **Vainajan laitto** | Käytä samoja suojaimia kuin asukasta hoidettaessa. |  |

**Vatsatautiepidemian seurantakaavake**

|  |  |
| --- | --- |
| **Sairastuneet asukkaat** | **Sairastunut henkilökunta** |
| Asukas (esim.nimikirjaimet tai huone) | Oireet (esim. pahoinvointi,oksentelu, ripuli) | Oireiden alkupv | Oireidenloppupv | Näyte otettu:kyllä/ei | Sairastuneen nimikirjaimet | Oireiden alkupv  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |